مشاهدينا الكرام سلام الله عليكم ورحمته وبركاته واهلا ومرحبا بكم مع حلقة جديدة من حلقات برنامجكم الاسبوعي مع الشباب. مع الشباب خرج من اطار استوديو وهاتنا بالقاهرة الى مدينة السحر والجمال. الى هذه الطبيعة الربانية الرائعة التي لا دخل للانسان فيها. نحن اليوم في مدينة رأس البر
محافظة دمياط. مدينة راس البر النهارده موجود معنا فيها مفاجآت عديدة ومميزة. ومن وجهة نظري ان اعظم هذه المفاجآت هو ووجود الدكتور حازم شومان الداعية للاسلام المعروف في معسكر دعوي ترفيهي من شباب اكاديمية السلاب بمحافظة الدقهلية خرجوا من اكاديمية السلابي النهاردة بالمنصورة بعد صلاة
الفجر حتى يكونوا في هذا المعسكر الدعوي الترفيهي. الشباب النهاردة من بعد صلاة الفجر في مباريات كرة قدم ومباريات كرة طائرة وايضا مع مسابقات ترفيهية وايضا مع لقاءات دعوية بصحبة الدكتور حازم شومان. مفاجآت عديدة ومميزة في هذه الحلقة كونوا معنا ولا تذهبوا بعيدا. لكن قبل ان نذهب الى الدكتور حازم
معنا اولى فقرات برنامج مع الشباب زي ما عودناكم دايما معنا مع اه محمد فارس اه موهبة انشادية رائعة شرفنا ونورنا في اكتر من لقاء في مع الشباب اهلا ومرحبا بك محمد. ايه الاخبار؟ الحمد لله بخير والله. ده نورك. قل لي بقى الاستوديو احلى ولا راس البر احلى؟ لا ده راس البر احلى بكتير. اضحك علي. لا
كتير كتير. قل انتم النهاردة خرجتم الساعة كم من المنصورة؟ ايه يعني الحمد لله صلينا الفجر في مسجد السلاب وآآ بعد كده توكلنا على الله وآآ جينا هنا من بعد الفجر الحمد لله يعني ممكن
يا اسطى اسطى الصبح ولا حاجة كنا هنا؟ تمام. وبدأنا فعالياتنا بقى من اول ما جينا يعني ما حدش ما حدش بيهدى. طب قل لي بقى الفعاليات كده بشكل سريع. حتى نشوق مشاهدينا الكرام قبل ما نروح للدكتور حازم
اه بدأنا الحمد لله الفاعليات اه اولا بكرة قدم وكرة طائرة وعملنا دوري هنا ودوري هنا والحمد لله واللي كسب الحمد لله لو في الاخر ليه جايزة ان شاء الله في جايبين كاس وجايبين جوايز وحاجات حلوة جدا كتير. يعني بداية في لقاءات دعوية ترفيهية تمام؟ اه. عادي خلي الشباب معنا مش مشكلة
في آآ ما فيش احنا صلينا الضهر والعصر الحمد لله قصر وجنب. والحمد لله الدكتور حسن شوبان عمل لنا كده يعني زي جلسة جميلة جدا كده بنتكلم فيها عن اهمية اهمية الحب في الله وعن ان احنا نتمسك بديننا عن حاجات كتير جدا حلوة جدا. ان شاء الله. طب ايه رأيك تبدأ معانا دلوقتي بفقرة انشادية رائعة
زي ما احنا معودنا دايما في برنامج مع شباب هتغني لنا ايه؟ اه نغني بردو ونقول قلبي يحن. قلبي يحن. بسم الله يا ابني. اتفضل. بص للكاميرا كده واشرح الى مدينة طه
زوروا المصطفى ونراها. روحي شو كلنا شوقا الى رؤياها فؤادي لا يروم سواها لولاهما نلنا عادة والمنال لولاهما كانت ولا عرفت منى لولاهما شرعت مناسك او سنن لا ولا بالرحيل من الوطن لولاهما شرعت مناسك
لا ولا طاب الرحيل من الوطن لو اله المصطفى ونراها شوقا وارى فؤادي لا يروم سواك ما شاء الله عليك رائع جدا محمد فارس ربنا يبارك فيك. انا عايز اقول لمشاهدينا الكرام ان المعسكر ده سماه الدكتور حازم شومان معسكر اتجنن. هنتجنن بعد الفاصل
دكتور حازم شومان كونوا معنا. مشاهدينا الكرام وزي ما قلنا لكم النهاردة احنا في مدينة راس البر مع معسكر اتجنن المعسكر اللي طلع من اكاديمية السلاب بعد محاضرة الدكتور حازم شومان وانا تحديدا ارى ان الدكتور حازم شهوان هو رائد العمل الميداني في مصر السلام عليكم. سلام ورحمة الله وبركاته. حبيبنا. دكتور حازم
قولي بقى طرد الاستوديوهات ولا راس البر؟ لأ راس البر طبعا. الله المستعان. دكتور حازم حضرتك كنت في اكاديمية السلاب في محاضرة دعوية من خلال هذه المحاضرة انبثق منها معسكر شباب اتجنن. مش كده؟ ايوة بفضل الله الحمد لله. يعني هو آآ يعني اللهم لك الحمد بفضل ومنية الله سبحانه وتعالى يعني في
السنين اللي فاتوا فضل ومنة الله يعني لفينا جامعات مصر من اسكندرية لاسوان تقريبا. ان شاء الله. فضل ومنة الله سبحانه وتعالى وكان في احتكاك يعني يعني ممكن نقول مئات الالوف
شباب يعني على مدى كل ده يعني. فاللهم لك الحمد يعني اقبال الشباب على الدين فوق المتخيل. ويعني هي فرصة بقى ان احنا نوجه رسالة شكر لبرامج التوك شو. العلمانية
اي والله. آآ التي تهاجم ثوابت الدين نقول لهم انتم قدمتم لنا خدمة لا تتخيلوها. ايه بقى انواع الخدمة؟ دعاء الخدمة يعني انا نزلت اكاديمية السلاب بعد خمسة وعشرين يناير. كان الحضور كبير بفضل ومنة الله سبحانه وتعالى وكان الاقبال جميل. ولكن الان ضعف مكان بعد خمسة وعشرين يناير. على
غير متوقع على غير المتوقع للي مش متصل بالشباب على الارض. اللي ما بينزلش للشباب. الوقت لما بننزل مسلا نعمل ندوة على كافيه مسلا او نعمل في ميدان من الميادين الشبابية او كده. الاول عايزين نعرف الناس ان اكاديمية السلاب هي احدى الجامعات الخاصة بمحافظة الدقهلية وموجودة في مدينة المنصورة. تمام يا شيخنا
يعني دلوقتي الشباب من كتر ما سمعوا شبهات في الثوابت بقى حائر جدا وبقى عايز يسمع. طب ايه الصح؟ فبقى اقبلهم على الدين اضعاف عشان كده يعني بوجه رسالة لاخواني الدعاة. واقول لهم رمضان القادم بازن الله سيكون اقبال الشباب فيه فوق اي توقع. ان شاء الله. فليستعد الجميع
يعني دعوة هؤلاء الشباب اللي ممكن كتير منهم اول مرة يدخلوا الجامع في رمضان الجاي. وفضل ومنة الله الشباب اللي معنا في المعسكر دهوه. اسبات اهو. يعني شباب آآ يعني تسعين في المية منهم مش ملتزمين مسلا يعني محترمين كويسين وكل حاجة. انما اقصد يعني مش داخلين في خط الايه الالتزام
هو طريق مصيري وان هو ممكن يسيب اي حاجة او كده. شباب اكاديمية سلاب بعتوا لحضرتك دعوة وحضرتك طبعا لبيت هذه الدعوة وكانت المحاضرة بعنوان اتجنن. اعرض اتجنن ليه اتجنن والله هي فكرة يعني هو احنا فريق مع بعض يعني الموضوع مش فرض مش انتاج فردي. مم. ولكن الشغل الشبابي بفضل ومنة الله شغل آآ جماعي يعني شغل فريق. فاحنا
عدنا نتشاور يعني يا ترى عنوان المحاضرة ايه لان العنوان بيفرق جدا يعني. فاحد اخوانا ربنا يحفزه قال اتجنن. فطبعا كلنا فزعنا. يعني يتجنن مين يا ابني انت عارف المحاضرة دي لو يعني يعني ما استوعبتش هيبقى عاقبة العنوان ده ايه؟ فسبحان الله الوقتي الندوة بقى اسمها تجنن المعسكر اسمه
اتجنن وده اتجنن واحد ان شاء الله نعمل بقى اتجنن اتنين واتجنن تلاتة وعملنا خط واتس للشباب اسمه اتجنن. ان شاء الله. يعني فوجئنا يعني هي الفكرة كانت عبارة عن ايه
ان الوقتي آآ آآ يعني زي ما شركات الدعاية بتعمل لو الجنان انك انت تجيب ازازتين حاجة ساقعة وتدي لكل واحد بيقابلك في الشارع عشان تبسط الناس وتفرحهم لو وده جنان اتجنن. فاحنا عملناه ازاي بقى؟ لو الجنان في نظر الناس في نظر الناس ان انت تروح تزور القبر اللي انت لو مت النهاردة هتدفن فيه
وتقف وتفكر انت فرشت القبر ده بايه؟ حتى يكون عظة يعني. حتى يكون عظة. لو ده جنان في نظر الناس اتجنن. واعملها وطلعت كفن في وسط المحاضرة الشباب ويعني فضل منة الله سبحانه وتعالى يعني كان فضل منة الله يعني كانت فتح من الله سبحانه وتعالى. لو الجنان ان انت تروح المقابر وتمسك التراب بتاعها وتقول
ده كان شاب زيي زيه من خمسين او ستين سنة. بقى ايه! يعني عشان تتعز. لو ده جنان في نظر الناس اتجنن وطلعنا تراب من المقابر وتراب من الارض. برطمانين
ويعني قلت لهم ان ده التراب اللي انت اتخلقت منه وده اللي انت هتبقى فيه بعد الموت. فانت كنت ده وهتبقى ده. انت متكبر على ايه بقى؟ انت بعيد عن ربنا ليه
لو الجنان في نظر الناس انك تبص للسما ودموعك تنزل وتبكي وتقول سبحان الله! لو ده في نظر الناس جنان اتجنن هو الالحاد انتشر ليه؟ الناس مش عايزة تبص نفس الشمس اللي سيدنا ابراهيم بص لها وقال وجهت وجهي للذي فطر السماوات. هي الشمس اللي احنا شايفينها دلوقتي. انما ما حدش عايز يبص بهم الوصول الى الله سبحانه وتعالى. ما حدش عايز
فكر في ايام الوصول الى الله. يعني يعني لو واحد دخل اه اه دخل مكتبة يشتري كتاب او كده يعني فلقى رواية الغلاف بتاعها مرسوم تحفة والعنوان شده جدا فتح الرواية لقى الحبكة الدرامية عالية جدا. ورسم الاشخاص عالي جدا لدرجة انه انبهر بالرواية لا قدر يقعد ولا قدر يشتريها ويقراها في
وهو واقف مكانه وكمل الرواية لحد ما خلص الرواية كلها. وبعد كده هو مبهور راح لصاحب المكتبة. قال له الرواية العظيمة دي بتاعة مين؟ صاحب قال له الرواية دي مش بتاعة حد. قال له يعني مش بتاعة حد قال له مش بتاعة حد يا ابني. قال له ازاي ؟ قال له ده كان في واحد ماسك قرد امبارح كده وماشي به. فالقرد فلت من ايده قام داخل المكتبة
قاعدة على الكيبورد اللي انت شايفه ده قعد يضرب اضرب اضرب قام مطلع الرواية. وبعد كده القرد قام داخل على برنامج الرسم قعد يشخبط قام مطلع الغلاف. وبعد كده القرد قام متكتين قام مطلع العنوان
هل ده عقل ولا ده جنون؟ تمام. ده جنون. جنون يبقى اللي هينظر للكون وهينظر لابداع الله ازا كان ما حدش عقل ان الرواية جت صدفة يبقى كيف نعقل ان الكون العظيم ده هو كله؟ جه صدفة. كيف نعقل هذا بدون اله عظيم؟ ما صدقناش ان الرواية من غير مؤلف عزيم. والغلاف
من غير رسام عزيم. فازاي يصدقنا ان الكون ده من غير خالق عظيم؟ فبدأنا نتكلم مع بعض في قضايا الالحاد. في قضايا الشباب لو الجنان في نزر ان انت عارف بنت زي القمر تحل من على حبل المشناق. لو الجنان انك انت تسيبها عشان ربنا اتجنن. اتجنن لانك انت
ممكن تتجنن يوم القيامة بقى بس من ايه؟ فكان النسق بتاع الندوة بهزا المنزر اللي هو لو لو الدين في نزر الناس جنان الجنة. ان شاء الله. النبي عليه الصلاة والسلام. انا انا
انا عايز اقول لمشاهدينا الكرام ان انا كل ما ادعو دكتور حازم الشوماني انه يكون معنا في استوديوهاتنا بالقاهرة للاسف الشديد الدكتور حازم لكثرة انشغاله واهتمامه بالعمل الميداني اه كان بيعتذر. لذلك احنا دلوقتي في كل حلقاتنا مع الدكتور حازم او في اغلبها نطلع في لقاءات ميدانية مع الشباب. الدكتور حازم اهتمامك بالعمل الميداني ده سره
سره آآ الارتباط بالقرآن. ان شاء الله. يعني اللهم لك الحمد اللهم لك الحمد. يعني فضل منة الله يعني اللهم لك الحمد. كل حاجة الواحد بيعملها في حياته سببها القرآني. يعني آآ القرآن يعني الواحد من ايام ما كان طالب في الكلية والازمة بتاعة الجامعات الاسلامية والصراعات اللي بينها
الخلافات اللي كانت بينها فالواحد حس بدرجة ان التيه قاتلة. مم. فلم اجد الا كتاب الله. ان شاء الله. هو الحل فالواحد ادى عمره وحياته وعواطفه وشعروا ان هو يقبل على فهم كتاب الله. فوجئت ان يعني خط السير مرسوم في القرآن بكل وضوح. يعني لن تخطئ في
قصص الانبياء. الكلام عن الجهد الميداني والنزول للناس. والنزول للاسواق والنزول للشوارع. يعني كنت قاعد مع اخواني فريق فريق العمل اللي هم قاعدين معه ماتش طايرة دول دلوقتي دول آآ كنت يعني بتكلم معهم في كل كلمة قل في القرآن. قل في القرآن جت مئات المرات. فقلت لهم هل النبي كان عنده صفحة فيس لما ربنا يقول له قل
مسلا هو الله احد كان بيشير على الفيس. ما عندوش اداة اعلامية يعني. هل النبي عليه الصلاة والسلام كان عنده مسلا خط واتس مسلا فكان بيبعت للناس هل النبي كان عنده انستجرام او النبي عليه الصلاة والسلام كان عنده اي سوشيال
هل النبي عليه الصلاة والسلام كان عنده درس اسبوعي سابت في مسجد الجماعة الشرعية كل يوم جمعة بيبلغ الناس. هل النبي عليه الصلاة والسلام كان عنده قناة فضائية بيطلع فيها؟ النبي لم
لم يكن يملك اي وسيلة لان يطبق مئات المرات اللي جت في القرآن بكلمة قل الا وسيلة واحدة بس. انه ينزل الشارع والاسواق والنوافل ويقول للناس. طب النبي لو نزل ولقى عشرين واحد وقال لهم هو الله احد. الله الصمد. هل هكزا بلغ؟ ولا لازم يلفوا البلد؟ يعني
وراء كل كلمة قل عشرات الجولات. وعشرات النزلات الميدانية من النبي عليه الصلاة والسلام. ليه عايزين الدين بالساهل؟ ازمتنا في السلفية العامة التيار الزي ننتبه اليه وندين لله به كعقيدة وكخط سير لنصرة الامة. ازمتنا في الطيارة السانوية العامة ان احنا عايزين الدين بالسهل. فاكرين ان الدين درس وخطبة
امبارح كنت مع اخوانا في آآ بلقاس آآ آآ يعني فالمسجد فضل منة الله مليان شباب. فبعد ما خلصت انا جاي امشي كده وبعد كده لقيت الموضوع مش يعني يعني مش قادر استسيغ ان هي اديت درس ومشيت. فقمت ماسك الميكروفون تاني. انتم عارفين بعض يا شباب انتم فعلا فقمنا قالبين المسجد كله ورش تعارف ايمانية
فضل ومنة الله يعني اما شفت المنزر قلت يا جماعة لعل الله من فوق سبع سنوات فرحان بنا الان. وكل ورشة كل مجموعة بقى تحلقت بقى عشان تتعارف. ويتفقوا في نص
اسبوع بقى يتقابلوا يصوموا ويفطروا مع بعض. يروحوا مقابر مع بعض. يحضروا الدروس السابتة في المسجد مع بعض. افضل بكتير من لواء حضروا درس وبعدين درس الاخوة سابوا بعض ومشوا. وده اللي حضرتك مهتم به تمام خالص
حتى انا ما بدعيك عندنا في الجمعية الشرعية في ميت حديد حضرتك دايما كنت بتقول ان آآ الشاب يكون موجود وحاضر بحيث ان يبقى فيه ورش عمل موجودة وتموتوا مع بعض طول الاسبوع مش حكاية ان احنا بنحضر قصة وخطبة ونمشي. تحويل الدين من درس لخطبة الى حياة. نعم
تحويل الدين من بيئة دروس الى بيئة حياة. ان يجد احنا الجيل بتاعنا ده تسعة وتسعين في المية منه انتكس ليه؟ دلوقتي انا عندي اربعين سنة هات لي كل الملتزمين والملتزمات في مصر عندهم اربعين سنة. ها ها اللي ملتزمين بقى لهم عشرين سنة اللي هو الجيل بتاعنا ده. هتلاقي تلاتة في المية منهم اللي فاضلين. طب ليه
ما فيش حياة هم خدوا ان الدين درس خطبة. فلما نزلوا الواقع اصطدمم اخطر سياسة في الحياة كلها هي في قول الله سبحانه وتعالى عباد الرحمن الذين ايه؟ يمشون على الارض. يعني ايه يمشون على الارض؟ ان تتواكب الدعوة مع حركة الحياة. ان الدين ما يوقفش حركة الحياة عشان الملتزم يتدين
ان الدين ماشي مع حركة الحياة دي اخطر وسيلة انتشار. عشان كده الاسلام انتشر في الكرة الارضية ازاي مع التجار المسلمين. لا الدعاة ولا ليه؟ لان دي حركة الحياة فاخطر حاجة عشان كده المفسرين قالوا يمشون على الارض وهم رايحين وظايفهم الدنيوية. رايحين وبينشروا الدين في الميكروباص اللي بيركبوا في المواصلة اللي بتركبها. في
في الزمايل وزمايلها الدين ينتشر مع حركة الحياة. هو ده المنهج اللي احنا يعني ان شاء الله بازن الله بنقاتل. يعني الناس فاكرة ان احنا الوقتي بنتمتع. لا يا جماعة
مع اللي بيتمتع دلوقتي او اللي مبسوط قوي يا جماعة والشباب اللي معنا. انما احنا ممكن ما نمناش عشان معسكر زيه اتعمل. تمام. يعني خلينا بقى نتكلم عن المعسكر يا دكتور واحنا الوقت
انبثق من درس اكاديمية السلاب. معسكر شباب بيتجنن اللي انطلقنا به من بعد صلاة الفجر الى مدينة رأس البر. آآ المعسكر ده اكيد طبعا عاملين له برنامج. لو حضرتك تحكي لنا
آآ من اول ما طلعنا من الباص في المنصورة الى ان وصلنا الى رأس البر. آآ فكرة البرنامج كانت عاملة ازاي؟ هو البرنامج بيعتمد على ان ما فيش ولد ايه هتضيع من
فجر لحد مسلا بعد العشاء او لحد تسعة بالليل. لان ده معسكر اليوم الواحد عكس معسكرات امنة الحلوة واحد واتنين. مم. كانت معسكر تلات تيام. آآ المعسكر آآ قائم على ان اوصل للشباب فكرتين. نوصل للشباب فكرتين. فكرة الاستمتاع القوي جدا. يعني خلصنا دوري كزا. يعني فيه مسلا النهاردة حوالي عشر العاب مسلا
يخلصوا وفكرة الجدية الشديدة جدا. يعني في لعب اهو. يعني مش جايين نعمل دروس وبس لا لا لأ سبعين في المية من البرنامج عبارة عن ترشيد. آآ آآ ترفيه واستمتاع. تمام. وتلاتين في المية من البرنامج عبارة عن توصيل معاني دينية. نعم
يعني فبيبدأ الفكرة طبعا الباص بنعمل بقى مجموعة من الفقرات آآ بنقسم شباب لمجموعات في مجموعة كان اسمها مجرمين حرب. مجرمين حرب ليه بقى ؟ آآ هو بيسموا نفسهم كده احنا سمينا نفسنا ابو بكر. فقالوا له ابو بكر الصديق قلت لهم ما لكوش دعوة بكر مين بقى
والدي بقى اه ممكن الشيخ ابو بكر الحنبلي ربنا يحفظه. يعني يعني كان في مجموعة اسمها شباب الروش مجموعة اسمها كده بقى يعني ايه كل مجموعة بقى بنعمل مسابقات مسلا قل مسلا الحداشر اتناشر تتشير مسابقة اللي بيتعملوا على مدى اليوم في الرياضة والسقافة وكل
كل حاجة بتتجمع النتيجة وفي النهاية في كاس محطوط هناك. الفريق اللي بيجيب الاول على المجموع كله بياخدها. في النص اديتهم كلمة. درس. اه بمناسبة الدرس بقى. حضرتك بالنسبة كلمة انت مركز فيها على ايه اكتر؟ طبعا هم جايين النهاردة كمعسكر ترفيهي في المقام الاول. وفي نفس الوقت يكون في آآ الدعوة. لكن حضرتك في الكلمة بتاعتك اكيد النهاردة
باكمدة مختلفة عن وجودك في المسجد او وجودك في الكلية. اكيد مراعي ان احنا موجودين في مصيف يعني. فاكيد ما نكونش بنركز فيها على ايه؟ والله انا اديتهم لحد دلوقتي كلمتين يعني احنا دلوقتي اهو
اسرى او قبيل العصر لحد دلوقتي اديتهم كلمتين. الكلمة الاولانية كانت عن المتعة في الدين. ان شاء الله. يعني قول الله سبحانه وتعالى فامنوا فمتعناهم فامنوا فمتعناهم. ربنا هيمتعك يعني لفظ المتعة مرتبط عند الشباب كلهم بالحرام. يعني ما فيش حاجة اسمها تعال بقى ما نتمتع لنا يومين يبقى معناها ايه؟ آآ
اه الدين او الطاعة القرآن بيأتي بلفظ المتعة في اماكن غريبة جدا من اعجب الاماكن قول الله سبحانه وتعالى استغفروا ربكم ثم ثم توبوا اليه يمتعكم. يعني المفروض ان اعتقاد الشباب كلهم استغفر وتب وسب المعاصي عشان تعيش حياة خنيقة. عشان تتخنق انما يقوم متاعكم
يعني المفروض يمتعكم دي ما تجيش كده بقى عند الشباب اومال تيجي ازاي؟ اعملوا المحرمات وانتهكوا الحرمات تتمتعوا. انما ربنا اتى ما بين لفظين عند باب لا يجمعهم قابوس واحد. ما بين لفظ استغفر وتب وما بين لفظ المتعة. هو الدين ممكن يبقى فيه متعة؟ الدين هو المتعة الحقيقية. لان الشاب
التاني بيعصي وبيضحك ولكن من جواه قمة الالم. وقمة الاحباط وقمة اليأس. انما ده من جواه امل من جواه فرحة. حاسس انه مع ربنا حاسس انه ماشي في طريق يعني الاحساس المهول. احساس ولسوف يعطيك ربك فترضى. ان شاء الله. طب يا شيخنا تسمح لي لو تكرمت نخرج الى فاصل في هذا
فاصل نتابع فيه رأي الشباب شباب معسكر يتجنن النهاردة في مصيف راس البر. وهذه الرحلة الدعوية الرائعة. انا بسألهم النهاردة في التقرير ايه اللي فرق مصيف راس البر المرة دي عن اي مرة زرت فيها راس البر قبل كده او عن اي مرة زرت فيها اي مصيف في حياتك. هنشوف رأي الشباب ونرجع لكم مرة تانية فلا تذهبوا بعيدا. ومعنا تقرير مع الشباب معسكر
شباب اتجنن في مدينة راس البر السلام عليكم. وعليكم السلام ورحمة الله. ايه؟ آآ تانية علوم حيس. يا اهلا بك مدنية طب ناخد الاول معاك وقل لي انت الدكتور حازم كان معكم في محاضرة دعوية في اكاديمية السلام مش كده؟ ايوا. تحكي لنا عنها؟ يعني هو المحاضرة
اثرت في والله والموضوع الاسلوب بتاعه وبصراحة يعني كان لازم اجي واعجبت به كان لازم اجي الرحلة انما دكتور حازم اعلن عن آآ رحلة معسكر شباب الجنه في راس البر بديرة اليسر يعني؟ آآ ايوة بادرت طبعا لان الموضوع ما كنتش كات فرصة ما اقدرش افوتها يعني الصراحة
ومع ان الامتحانات استفدت ايه؟ استفدت كتير يعني هو الاستفادة مش استفادة اكيد صيفت قبل كده صح؟ كتير اه. طب ايه الفرق بين المصيف ده ومصايف كنت صيفتها قبل كده مع اصحابك. طبعا. ايه الفرق؟ الفرق يعني اقل حاجة الواحد ما ارتكبش زنوب خالص المرة دي ومع زلك فرح كتير جدا. مم. ومبسوط وسعيد
تمام شباب ها نتعرف عليك. محمود مخلص آآ اولى مدنية. اهلا وسهلا. مدينة المنصورة؟ اه ان شاء الله. جميل. قل لي بقى ايه الفرق بين المصيف ده واي مصيف صيفته قبل كده؟ ان شاء الله
المصيف جمعة اخوة طيبين وجمال واستفدنا حاجات كتير واتعلمنا حاجات في الدين وكان آآ مع اتقربنا لربنا اكتر ومع الشيخ حازم كان مصيف اخر طب لو قل لي لو لو اكبر حاجة انت استفدتها النهاردة. يعني حاجة اسرت فيك فعلا في المصيف النهاردة بجانب هذه المعسكرات الترفيهية والدعوية. ايه اكتر حاجة اسرت فيك؟ القرب من ربنا
والمناظر الطبيعية. يعني احنا ممكن نكون بنصيف ونقرب لربنا برضو؟ اه. ها ممكن نصيف ونقرب لربنا في نفس الوقت؟ اكيد طبعا. ازاي؟ ما هو مش لازم ان يكون يقول لك اللي بيروح المصيف عشان آآ ساعة لربك وساعة لقلبك واروح بقى اهيص هناك واساعد قلبك بس مش لازم الساعة لقلبك اعصي ربنا فيها. جميل. مم
طب قل استفدت ايه النهاردة من المصيف النهاردة؟ استفدت انه غير اي مصيف يعني يكفي ان هو ايه الحمد لله خالي من الزنوب ما شاء الله. سلام عليكم عليكم السلام ورحمة الله وبركاته. اخوك اسلام محمد السعدني. ان شاء الله. اسلام صني. تالتة بدني ان شاء الله. تالتة مدني اكاديمية السلام. قل لي بقى معسكر اه الجاني النهاردة مع الدكتور حازم شومان
آآ شايفه ازاي مختلف عن آآ اي مصرف سيرته قبل كده؟ هو الفرق آآ يعني الفرق آآ ان في المصاف التانية انك ممكن بتيجي تعصي ربنا عز وجل آآ في المصيف ده نفس
انت بتعملها لاعب الكورة الطايرة سباق وبتفرح في كل حاجة. الفرق انك في المصيف ده ما بتعصيش ربنا ممكن تخرج وتفرح طول اليوم وتلعب برضو بس ما بتأسرش انا قل لي لو اكتر حاجة اسرت فيك في مصيف النهاردة. اكتر حاجة اسرت في المصيف النهاردة ان انا اتعرفت على الشباب دومت. وكان فعلا اه احلى يوم النهاردة قضيته في حياتي
اه غير ان المصاف اللي قبل كده واللي انا رحتها. ان شاء الله. نتعرف عليك. في عز ابراهيم. تاني اتصالات. انت مكسوف من الناس؟ لا الحمد لله. مش مكسوف ولا حاجة. فين اتصالات
قل لي يا بشمهندس اكتر حاجة النهاردة استفدتها ايه في المصيف؟ انا اكتر حاجة استفدتها الخطبة بتاع الدكتور حازم شومان. مم. وارتل حارة برضو استفدتها من الخطبة ان انا اخد موقف مع نفسي
في احد التراراتي. مم. واخد وقفة في الحالات طب قل لي انت قبل كده طبعا جيت راس البر قبل كده. لأ اول مرة انزل. اول مرة صيفتي فين قبل كده ؟ في مرسى مطروح آآ مرسى مطروح
طب قولي المصيف ده يختلف ايه عن بقية المصايف اللي انت صيفتها في حياتك؟ هي الصحبة الحلوة والناس في ناس جديدة لسه اول مرة اقابلهم شوية واول مرة برضه ان انا اخرج مع الشريحة
مم. انت مش برأيك ان كتير من الشباب بيروحوا مصايف ممكن تفوت عليهم صلاة واتنين وتلاتة ويفوت عليهم فرائض كتير وما يصلوهاش الا في اخر اليوم يجمعوها على بعض. انت حسيت ايه بالنهاردة
قربك من ربنا وفي نفس الوقت انت بتصيف بترفه عن نفسك؟ فعلا اول ما انا اول التزام من الاخر خنقة ولا مش خنقة؟ لا مش خنقة احنا صلينا يعني يعتبر ما خدناش ربع
الساعة من وقتنا ادانا حق ربنا وعلينا. واول مرة ان انا اصلي في مصر دايما بفوت يعني صلاة بتفوت مني عادي كده. مم في وسط بقى اليوم من لعب ونزول البحر. فعلا صوبات كتير بتعدي. آآ بشمهندس اسم حضرتك؟ محمد طه البداسي. هندسة؟ تانية مدن. آآ جميل
قل لي صيفتي فين قبل كده؟ آآ شرم الشيخ ورأس البر ودلوقتي شرم الشيخ حتة واحدة؟ طب قل لي المصيف ده يختلف ايه عن غيره من المصايف اللي انت سبتها في حياتك؟ آآ كفاية الاخوة في الله
اللي انا اتعرفت عليهم عايز تكلمني من قلبك مش كلام رسمي. هكلم حضرتك من قلبي ان اول مرة اطلع واحس ان انا في طاعة ربنا وانا بصيف. ان شاء الله
يعني اول مرة اعرف ايه ليها طعم تاني طبعا طعم حلاوة تانية ان انت بتاع ربنا وفي نفس الوقت انك بتصيف ده اتنين مع بعض اتنين في واحد يعني. تمام. طب اخبار غض البصر ايه بقى في راس البر
الحمد لله النهاردة ما فيش حد على الشط. الدكتور حازم قاصدها معكم ها؟ انا صورت معكم طبعا. اسم الكريم ايه؟ محمد ابراهيم. سنة ايه؟ تانية مدني. تاني مدني. طب قل يا بشمهندس بقى صيفتي فين قبل كده؟ صيفت ببلطيم. في بلطيم. تمام. المصيف ده بيخرجك مع صحبة صالحة ووجود الدكتور حازم شومان معكم. ومعسكر جمع بين
معسكر الدعوة والترفيهي شايف ايه الفرق بين المصيف ده واي مصيف سايبته في حياتك قبل كده؟ المصيف ده مصيف ايماني ترفيهي مصيف آآ كويس جدا خالي من الزنوب والمعاصي وكفاية انه بصحبة الدكتور حازم طبعا قول لي بقى لما كنت بصيف مع صحابك قبل كده مش كان ممكن يعدي عليك صلاة واتنين وانتم في البحر وبتلعبوا من غير ما تصلوا؟ اكيد طبعا كان بيعدي. بيحصل. بيحصل اما هنا
طبعا صلينا والحمد لله ما فوتناش فرض يعني الحمد لله. واتبسطت؟ اتبسطت كتير جدا اول مرة اتبسط. يعني معقولة الالتزام مش خنقة لا طبعا مش كان. انت مكسوف من الناس؟ لا خالص. تليفزيون خنقة؟ لا. امال ليه بيقولوا التزام خنقة ولازم يكون الملتزم كيشر كده ومادة بوزه؟ لا طبعا اسلام عمره ما كان كده
اه الاسلام دين سماحة ودين وسطية. واه طبعا يعني احسن دين في الدنيا اه بغض النزر يعني الناس اللي هي مش ما جربتش الاسلام قبل كده او الالتزام. الالتزام. طب قل لي انت في سنة ايه؟ في اعدادي هندسة. في نادي هندسة اكاديمية السلام. اه اكاديمية السلام. ايه بقى الفرق بين المصيف ده؟ واي مصيف شفتني سايبته في حياتك
كلمني من قلبك بعيد عن الرسميات. آآ فبس ان احنا يعني آآ كلنا ملتزمين او كده. بغض النظر ممكن اكون في مصايف تانية مع اصحابي في اسكندرية في الغردقة في حاجات زي كده فطبعا حاجات تانية خالص. طب قولي ايه الفرق كلمني من قلبك فعلا يعني قولي مسلا
مصيبتي في اسكندرية وفي بلطيم مع صحابك. كان ايه ممكن تعملوه مسلا؟ آآ عادي مش مشكلة عشان كلنا نستفيد طبعا اولا ما فيش صلاة خالص رايحين نصيف احنا صح؟ ساعة لقلبنا ما فيش صلاة طبعا وما فيش آآ في حاجات تانية طبعا
معاكسة بنات بقى وعايشين حياتنا ها ما تتكسفش. اه طبعا. المرة دي بموتوا في مصر في راس البر الدكتور ما شاء الله منقي لكم حتة لا بشر فيها هم الاربعين واحد بتوع السلام محتالين راس البر النهاردة. فارس حبيب قلبي. قل لي بقى اول مرة تنزل مع الدكتور حازم المصايف؟ لا طبعا. عايش انت مصايف مع الدكتور
دعوة جميلة ها؟ اه اسكندرية بقى ودمياط راس البر. الله المستعان. ربنا يجعلك نفس السؤال المصيف مع الدكتور حازم او اي مصيف اه تطلع فيه مع صحبة صالحة بيفرق ايه مع
اي مصيف تاني ممكن تطلعه مع صحابك. لأ بيفرق كتير جدا جدا جدا ان احنا اولا احنا جايين في الحب في الله اولا يجمعنا. آآ ربنا يجمعنا بهزا الحب تحت ظل عرشه يوم لا ظل الا ظله
ان شاء الله. اه لو احنا من الاخر كده احنا جايين عشان اه ايه الدعوة؟ اولا. اه الدين. الالتزام هو اللي جمعنا. الحب في الله. اه ان احنا جايين جايين نستمتع
وقت حلو جدا من غير زنوب ومن غير معاصي ومن غير اي حاجة. من غير ما نشوف اي حاجات فتن او اي كزا او كزا. ان شاء الله. جزاكم الله خيرا. سلام عليكم. عليكم السلام. اتعرفنا عليك
آآ محمود حسن ثلاث اتصالات. اثنين اتصالات. بشمهندس المنصورة؟ لا انا من بلطيم. من بلطيم. طب عايش في مصيف انت اساسا؟ ايوة. قل لي بقى ايه الفرق بين المصيف ده واي مصيف
قبل كده. والله حضرتك يعني بحكم ان انا قاعد في بلطيم يعني حياتي كلها مصيف بس والله بجد اول مرة احس ان انا في مصيف بجد يعني. ايه بقى الفرق؟ يعني ايه اللي انت حاسسه النهاردة؟ ما حسيتوش
يعني انا كل الترفيه ان انا احلم ان انا اترفاه يعني اترفدت مع الشيخ حازم يعني عملته مع الشيخ حازم في حدود طاعة ربنا طبعا وما فيش معاصي في زنوب ولا في اي حاجة ده احنا ما بنقدرش نعمله ولا نوصل له في المصيف عندنا هناك. رغم ان احنا يعني ما نجيبش نص الترفيه اللي احنا عملناه هنا
وبالرغم من كده بيبقى فيه معاصي وذنوب وكده نورنا وشرفنا مين ده يا بشمهندس؟ محمد جلال. هندسة برضو؟ اتصالات ان شاء الله. يا اهلا وسهلا. كلكم اتصالات ما شاء الله
الاتصالات دي ولا ايه؟ الله المستعان. قل بس. قولي بقى مصيف من غير بنات عامل ازاي؟ جميل جدا. يعني ما فيش معاكسات ما فيش ما فيش اشتغالات عاملين ايه؟ الحمد لله تمام الحمد لله كويسين. صيفتي فين قبل كده؟ صيفت في اماكن كتير جدا يعني. مم. جيت راس البر اسكندرية آآ طب خلينا في راس البر
راس البر تفرق ايه المرة دي عن غيرها من راس البر قبل كده بتفرق كتير جدا ان انا خارج مع صحبة كويسة احبابي في الله يعني ما شاء الله اخواتي يعني
مم آآ واول ما عرفت ان الشيخ حازم طبعا طالع الرحلة معنا آآ ده اكتر سبب شدني ان انا اطلع رحلة زي دية. استفاد من استفدت ايه النهاردة؟ يعني ايه اليوم اللي انت من اول
انتم طلعتم من بعد صلاة الفجر من اول ما طلعتم لحد ما وصلتم ايه الحاجة اكتر حاجة مأسرة فيك؟ استفدنا ان احنا التعاون وباسرة واحدة مع بعضينا آآ نحافظ على بعض اخوات
آآ الشيخ حازم خطب لنا خطبة جميلة ما شاء الله يعني ان شاء الله تمام. ما شاء الله كلام جميل نتعرف عليك. احمد البدري تاني محاسبة تانية محاسبة. تانية محاسبة يا اهلا بك. قل لي بقى انت واضح عليك ما شاء الله. طلعت مصر فين قبل كده؟ اه انا راسي برة كنت بشتغل اصلا في راس البر فترة يعني
استفدت ايه النهاردة؟ آآ طبعا حاجات كتير طبعا آآ آآ اول حاجة طبعا درس الشيخ عادل حازم العلوي كان مفيد جدا للتواصل مم صراحة يعني طبعا الترفيه على نفس الواجب طبعا عشان وكده. جميل. تعرف ان في كتير من الشباب حتى ملتزمين للاسف الشديد لما بيروحوا مصايف بيفوت منهم كتير من الصلوات؟ اه طبعا. بيقول لك
انت جاي مصر يبقى ممكن اصلي على البحر مش لازم اروح المسجد آآ جاي النهاردة آآ اشوف حياتي يعني من الاخر. بس هو ده طبعا تقصير طبعا تقصير من النوم بس آآ آآ كلنا نقولهم
اه الحمد لله ربنا وفقنا ان احنا نصلي صلاة الحمد لله. ان شاء الله. البعض كمان من الشباب الملتزم بيبقى شايف ان المرواح للمصيف هو مروح الى ارض معصية. يعني انا بتقول لي ما تحطنيش
ارض معصية والبنات حولي من كل حتة. ومزيكا شغالة وتقول لي حافز على نفسك. تقول لهم ايه؟ قل لهم طبعا الكلام ده غلط. هم. غلط ليه؟ اه عشان طبعا هو واحد مسلم وحاطط في نفس اللي هو ملتزم فعلا. لو حط في بالك كفار حتى في اوروبا حتى لو في مكان طاهي بقى ملتزم على الدين. هو عنده فعلا في نفسه
حبي الله طبعا والالتزام وكده والفكرة في نفسها مبدأ ذات نفسه اصلا. ان شاء الله. جزاكم الله خيرا نورتونا وشرفتونا يا شباب. وننتقل ان شاء الله الى الدكتور حازم شومان فكونوا معنا. السلام عليكم
لا لا لا مش نافع الكلام ده. السلام عليكم يعني الواحد سعيد جدا بالرحلة ديت وآآ يعني لمازا اقتضت السورة؟ انا لا ادري انا لا ادري لسه ما قلناش يا دكتور حصة العينية. احنا يعني هو صراحة اخواني هو اهم حاجة بس ان احنا نبقى فاهمين آآ يعني فاهمين احنا بنعمل ايه
بتصور فيديو؟ يعني دي اهم نقطة. فاهمين احنا بنعمل ايه؟ بسم الله والصلاة والسلام على رسول الله. قالت السيدة عائشة رضي الله عنها ما تمتع الكفار بمتعة ما تمتع الكفار بمتعة الا وتمتع بها المؤمنون. يعني الدنيا دي ما فيش فيها فرق. يعني كل المتع اللي الكفار بيتمتعوا بها انت ممكن تتمتع بها
ما تمتع الكفار بمتعة الا وتمتع بها المؤمنون وزادوا عليها ايه ؟ تقوى الله. وزادوا عليها تقوى الله. يعني اذا انت الوقتي ممكن يكون في نفس اللحظة ديت في باص تاني طالع رحلة خلاص آآ يعني هو ممكن الرحلة التانية يبقى ممكن تبقى في الساعة
ما فيش فرق بين رأس البر والساحل. يا سيدي. راس البر معنا احلى وممكن تبقى الرحلة التانية فيها بنات. اه. اه. يا اخي بص في وشوش اصحابك كده يا اخي
الجميلة دي يا اخي لا ما ممكن تكون رحلة ثانية في مكان ثاني. يعني اه انما انما يا اخي طب بالله عليك يا اخي بص لصاحبك اللي جنبك كده. بص
بصوا يا رجالة يبقى ازا ايه الفرق بين الرحلة دي وبين اروع واشرحلة طلعت في مصر. دي اجمل والله يا جماعة. طب بالله عليك يا اخي لو خيرت ما بين الرحلة دي
رحلة للساحل. الساحل. ايوة. مختلطة. وهياكلوكم في الفطار فراخ ولا حاجة؟ ايه الفرق يا جماعة؟ الحمد لله. طعم الطعمية في بقنا واحنا طعمين مع بعض. يعني كانه كمان بالزبط واخوك اللي قاعد جمبك يا اخي سبحان الله الحب اللي بينك وبينه. ربنا يجوزكم
ربنا يجوزكم يا رجالة يعني الكلام ده حقيقي يا اخواني والله. الكلام ده حقيقي. من تمتع الكفار بمتعة الا وتمتع بها المؤمنون وزادوا عليها محمد عبدالقادر. وزادوا عليها وزادوا عليها تطلبوا. فانت دلوقتي طالع يعني شاب زي اي شاب طالع يتفسح وطالع مكان ساحلي زي اي شاب. ولكن الحب اللي بينا
البعض ده يا جماعة يعني آآ يعني ما يتعوضش والله. يعني طول ما انا شايف نظرة الحب بينكم وبين بعض انا هافضل معكم. اول ما الحب ده يروح انا واضح انكم تصريحات سياسية
احنا زهقنا زهقنا زهقنا انتم عارفين ان انتم نور عنينا البطارية ولا البطانية؟ بس يا شريف فربنا سبحانه وتعالى بيقول فامنوا فايه فمات زعلان فامنوا فمتعناهم. كل ما هتقرب من الدين اكتر كل ما ربنا هيمتعك في الدنيا قبل الاخرة. كل استغفروا
ثم توبوا اليه يحصل ايه؟ يمتعكم. المفروض اذنبوا يمتعكم. المفروض اعصوا يمتعكم. المفروض ابعدوا عن بعد ربنا يمتعكم المفروض المتعة ده لفز الوقت مرتبط بالمعصية. مرتبط بانتهاك حرمات الله. مرتبط ان انت ما تقوليش حلال وحرام. انما ربنا
العكس في القرآن هل استغفروا ربكم ثم توبوا اليه يحصل ايه؟ يمتعكم يا رب هو انا لم ابعد عن المعاصي هي مش المعاصي دي المتعة اه والله ده المعاصي دي الخناقة والاكتئاب والشياطين والهم والنكد والغم كله. انما طول ما احنا في طاعة ربنا يا جماعة هنعيش اجمل حياة
بس تطبق الدين صح. بس ناخد الدين صح. بس نبقى جايين. احنا مش طالعين رحلة يا جماعة. احنا طالعين كلنا المتعة اللي بينا وبين بعض مش حاجة في المتعة اللي ربنا يديها لنا لو احنا فعلا تبنا الى الله. ولو احنا فعلا بقينا مع ربنا. ولو احنا فعلا التزمنا بطاعة ربنا
يا اخوانا جددوا النية احنا طالعين نعيش دي. طالعين نعيش الدين كله. هنعيش متعة الدين وهنعيش جدية الدين وهنعيش صحبة الدين. وهنعيش توبة وزي ما بقول لكم الآية دي بتأثر في قوي قوي قوي. استغفروا ربكم ثم توبوا اليه يمتعكم. الشباب بيقولوا لأ استغفروا ربكم ثم توبوا اليه
اتخنقوا وتعيشوا حياة خنيقة وما تلاقيش حاجة تعملها. وتبقى قاعد كده آآ مخنوق وخلاص. ومش لاقي حاجة ترفه عن نفسك بها. امال عشان يمتعكم بها ربكم ثم ابعدوا عنه هتتمتعوا وهتعيشوا حياتكم للاسف الشديد المفهوم ده عند شباب كتير. انما ربنا القرآن بيصح لها النسوان ده. استغفروا
ثم توبوا اليه يمتعكم. هتعيش اجمل متعة في طاعة ربنا وانت تائب الى الله. وانت مع الله سبحانه وتعالى وانت بعيد عن حرمات الله ان شاء الله النهاردة يا جماعة يبقى انتم عارفين ان احنا اخترعنا حاجة جديدة. يعني الشباب يقول لك احنا اخترعنا ايه
ده اكتشاف يا جماعة ان شاء الله. يعني ادارة المعسكر ربنا يحفظهم. يعني عملوا لنا براند جديد اسمه الكريزيداي. ان شاء الله ينتشر بكرة في ميعاد مصر كلها. وهيبقى الشهر
بتاع الرحلات الايمانية ربنا يسددكم يا رجالة. حد عايز اي حاجة؟ حد عايز يتجوز؟ حد عايز عروسة؟ يا ريت حد عايز جدا له يكسب هنا. ربنا ينجحكم يا رجالة. امين اللهم امين. ربنا يجعل هزا الوقت بركة لكم ان شاء الله
مذاكرتكوا يا رب باذن الله سبحانه وتعالى. حد عايز يصلي على النبي عليه الصلاة والسلام؟ طب حاسب مشاهدينا الكرام رجعنا لكم بعد الفاصل بعد ما عرضنا لكم آآ شباب معسكر الجن اللي خرجوا من اكاديمية السلاب بصحبة الدكتور حازم شومان وعن رأيهم في هذا المصيف وان كان المصيف ده
عن اي مصيف راحوه قبل كده وسمعنا من الشباب كلام جميل جدا نناقشه مع الدكتور حازم لكن قبل ما نتكلم على المصيف وشباب المعسكر اتجنن بصراحة انا في مغامرة عجيبة
مع ركوب الجمل والدكتور حازم بقى النهاردة اكتشفت فيه موهبة غير عادية. موهبة الدكتور حازم النهارده انه ما شاء الله بقى يعرف لغة الحيوان. كل ما الجمل يعمل صوت الدكتور حازم يقول اكيد
قل لها بحبك. انا خايف بس ان يكون في لافز توري بين الجمالين فانا يعني اصومها جمل وجملة. اه. الحقوا يا شيخ الحاج. انا رجلي بين الجمالين الوقتي. انا عايز اقول للقناة ان احنا دلوقتي في خط سير فلو حصل لنا حاجة ان شاء الله على كفالة القناة يا دكتور ما تقلقش
ان شاء الله بازن الله. بس يعني انا ما صورتش قبل كده من مكان مرتفع كده. انا عايز بس نبعد الجملين لان انا حاسس ان هم الاتنين يعني فيه ميل بينهم وبين بعض يعني
ايه رأيك احنا طبقنا معسكر اتجنن فعلا؟ اه والله يا اخي انا حاسس ان احنا مطبقين المعسكر بالزبط. يا رب. شيخنا لما قعدتي مع الشباب في فاصل اتكلمت معهم عن فرق المصيف ده عن اي مصيف راحوه تاني مع اصحابهم. شباب كتير قالوا ان احنا في المصايف التانية كنا ممكن يضيع علينا صلاة واتنين وتلاتة ونجمع الصلوات في اخر اليوم. ومجموعة تانية
ان احنا كنا بنروح سينمات او كنا آآ بنعاكس بنات لان على حسب الصحبة اللي معهم. رأي حضرتك ايه؟ يعني هو يعني بسم الله والصلاة والسلام على رسول الله. يعني ممكن اتنين شباب يروحوا
الجيم وده عداد حسنات وشغال طول ما هو في الجيم وده عدد سيئاته شغال طول ما هو في الجيم. ده رايح ينوي انه يعمل بادي بيلد ويلبس بودي نبدأ بقى ايه يعني لاغي بقى فلانة وفلانة. فده يعني ده انسان قاعد ياخد سيئات والعياذ بالله. وفيه انسان رايح يتقوى على عبادة الله وعارف ان الدين محتاج صحة. والدين
محتاج عافية. قيام الليل محتاج انسان سليم. وهكذا والصيام وهكذا. فرايح يتقوى على عبادة الله. فهو قاعد ياخد حسنات. فاحنا يعني لازم نزرع المفهوم ده ونأصل المفهوم ده الكلمة الخطيرة جدا بتاعة السيدة عائشة رضي الله عنها. ما تمتع الكفار بمتعة. ما تمتع الكفار بمتعة. الا وتمتع بها المؤمنون
وزادوا عليها تقوى الله. يعني هو دول بيستمتعوا اهو فيه شباب تانيين عاملين يعني جنبنا حاجات او بيلعبوا كورة جنبنا وكل حاجة. انما الله اعلم هو نيته ايه ممكن يكون نيته متعة وخلاص. ممكن ممكن ممكن يبقى هو نفس المتعة. ولكن الفرق ان انت ممكن وانت تستمتع مع الصحبة الصالحة في بيت الايمان انت عديت
شغال. انا بقول للشباب يا دكتور حازم عن الفرق في المصيف ده اخباركم ايه مع غض البصر؟ قال لي هو الدكتور جايبنا في حتة ما فيش فيها مقصود ولا ايه الوضع
لأ ما هو اصل آآ يعني الفتن صعبة والفتن خطافة. فاحنا لازم طبعا يعني احنا اخوانا في الادارة بتاعة المعسكر جم ونزلوا هنا وقعدوا الله سبحانه وتعالى يعني يستخير الله في المكان ويعني لازم نجيب مكان بعيد عن الفتن. لان احنا اما جينا عملنا ايامنا الحلوة عملناه في قلب اسكندرية في عز الصيف. فلازم
يعني تبقى حريص جدا ان ان يعني الشاب اللي حديس عاد بمعصية بيبقى عامل زي اللي عنده دور برد. لو عرضته للهوا فجأة ممكن يقلب التهاب رئوي او حاجة فلازم ناخد بالنا. جميل. طب شيخنا الكريم بعض الشباب الملتزم للاسف الشديد لما تيجي تكلمه عن ضرورة ان الانسان يرفه عن نفسه انه يروح مصيف. لما بيشوفك وانت جاي من المصيف
وكأنك جاي من آآ كنت في مكان كله معاصي فبالتالي انت ما عملتش هناك غير المعاصي. رأي حضرتك ايه اللي نوعية الشباب دي؟ وهل ممكن الشاب الملتزم فعلا يروح يصيف
وانه كمان يحافز في نفس الوقت على الضوابط الشرعية ولا لأ؟ يعني هو يعني موضوع المصايف طبعا اصبحت اماكن لانتشار المنكرات جدا. نعم. فلازم لما تطرح تطرح بحذر. يعني احنا عاملين رحلة ان شاء الله بازن الله للساحل الشمالي اه اسرنا بقى. ان شاء الله. يعني مجموعة بفضل وبازن الله مجموعة كبيرة بازن الله سبحانه وتعالى
انا في الايام الجاية ديت انما اخترنا اوقات ايه؟ اخترنا اوقات لسه الناس ما راحتش المصايف. تمام. يعني آآ وعلى فكرة عارف لما رحنا نحجز القرية بتاعة الساحل الشمالي ديت
فوجئنا ان اخوة التبليغ والدعوة حاجزين القرية كلها لمدة اسبوع. وصلوا للساحل هو هو هو يعني يجب ان ندرك ان بدون حياة اجتماعية مش تقدر تكمل. نعم. مش هنقدر نواصل. يعني ده العوام بيقولوا جنة من غير ناس مات الناس. يعني قصدهم من غير حاجة اجتماعية مش هينفع. النبي عليه الصلاة والسلام في عام الحزن عمل اعمال اجتماعية
عليه الصلاة والسلام في عام الحزن. النبي عليه الصلاة والسلام بعد بعد هزيمة احد اقصى فترة مرت على نفسية الصحابة. يعني يعني بعد تزوج زهير ايه يا بنت الحارس؟ بعد هزيمة احد عمل عقيقة الحسن والحسين وده عمل اجتماعي. غير اسم برة بنت ام سلمة لفاطمة. يعني الاعمال الاجتماعية
الاعمال الاجتماعية ما ينفعش انها تتوقف. حسك الان. انا حاسس ان انا قلقان بس من من السوري الموجود آآ يا باشمهندس عايزين ناخد بالنا بس من يعني عشان خاطر يفصل القوات. انتم قدام الكاميرات. الدكتور حازم كل ما يلاقي
عمالين يقربوا لبعض. ايه يا بشمهندس الحقنا! مش معروف يكون بيتكلم في الدعوة وهم بيعملوا حاجة غلط منهم يعني. هي مش حاجة غلط. هم يعني يعني جوزها ومراته يعني. احنا كنا على فكرة
يا جماعة كنا هنعمل اللقاء ده على حصان وحصانة. فبعد كده تبين ان الموضوع خطر جدا يعني. والله المستعان. طب ايه رأيك نكمل الحلقة على الحصان؟ ونشوف بقية فقراتنا النهاردة باذن الله
والله انا رأيي البحر جميل. يعني انا رأيي لحد ما نتدرب على الجهاد في سبيل الله. البحر جميل جدا. مشاهدينا الكرام كونوا معنا بعد هذا الفاصل وان شاء الله تابعوا معنا فقرات اليوم من راس البر استمتعوا معنا فلا تذهبوا بعيدا
مشاهدينا الكرام وفي اخر فقرة معنا النهاردة من معسكر شباب الجنة في مدينة رأس البر وبصحبة الداعية الجميل الدكتور حازم شومان. بنتكلم النهاردة على رح الفريق. وفريق العمل اللي كان وراء المعسكر واللي نزم له من البداية الى هذه اللحظة
وعايز اقول لكم ان الشباب ما شاء الله متعاونين فيما بينهم جدا جدا. الشباب مستمتعين مبسوطين. حاسين ان هم عملوا آآ عملية دمج. بين الفقرات الترفيهية الدعوية. نتكلم عن روح الفريق مع الدكتور حازم شومان
آآ يعني الحمد لله والشكر لله آآ يعني بفضل الله آآ مسألة التصور ان يحصل شغل ميداني بدون روح فريق ده كلام مش مزبوط خالص. يعني هزا المعسكر والندوة والندوات الجماعية بتاعتنا كلها فضل ومنة الله والشغل الدعوي حتى شغل الورش الايمانية في في الدرس الاسبوع في الجماعة الشرعية وكل الشغل ده آآ ده فريق او
فرق بمعنى ادق وراء هزا العمل فرق وفرق بفضل ومنة الله متفانية. يعني في ناس من من الفرق اللي معنا لم تنم الى الان. يعني ما نمتش من امبارح اه اه يعني عايز اقول عشان تنسيق المعسكر. اه طبعا عشان التنسيق والترتيب الاداري يعني انت انت ممكن اصلا يكون في اختبار لنوعية التربة اللي
هيتحط فيها اللي هيتم عليها الالعاب يعني العملية مش جاية عشوائية ولا عبثا؟ لا لا طبعا الموضوع مشكلة بازن الله سبحانه وتعالى. آآ يعني الفريق ده يعني ايه اللي هيخلي يعني كل الفريق اللي موجود تقريبا ما فيش ولا واحد منهم طالب جامعة غير واحد بس. ان شاء الله. يعني كل الفريق ده كلهم تنسيق يعني
الفريق الاداري والدعوي والتربوي الفرق الموجودة دي كلها كلها ما فيش منها ولا طالب جامعة غير طالب واحد بس كلهم يا اما تجار رجال اعمال. ان شاء الله. آآ اطباء
صيادلة ناس وراها مهام عالية جدا وناس وراها مسئوليات حياتية. كلهم متجوزين تقريبا او يعني اكتر من الصوم متجوزين. يبقى عايز اقول ايه بقى؟ عايز قول ان النموزج ده مش هيخرج الا بالتربية. مين اللي هيقدر يبقى عنده مسؤوليات حياتية ويضحي ويقبل روح الفريق ويقبل التفاني ويقبل انه يتعب كنت لسه بقول للشباب
الناس اللي حواليكم دول الناس دي انتم مش متخيلين مضحين عشانكم ايه! يعني فانتم لازم تقدروا ان انتم قدامكم بقية ايمان اوعوا تضيعوها. فانا عايز اقول ان التربية هي الحل. يعني المنزر ده ما هواش سمرة آآ داعية مسلا شبابي. ده كلام اي داعية شبابي اخره درس
درس حلو انما واقع بناء واقع للشباب بناء بيئة ايمان للشباب دي سمرة تربية. يعني حضرتك كنت بتقول لنا قبل تسجيل ان ارتباط الشباب بداعية مش ممكن ابدا الا اذا كان
الداعية المتفرغ لهم. لا انا دايما باقول للاخوة باقول للشباب في اي درس. باقول لهم انا باعرف الاخ اللي هيسبت وله مستقبل في الدين من الاخ اللي ما لوش مستقبل في الدين. منين ؟
الاخ اللي بعد الدرس او الشاب اللي بعد الدرس بيجري يجري علي اقول ده ده مش هيكمل الارتباط بالشيخ الاخ اللي بيجري على اخوانه او الشاب اللي بيجري على على الاخوة اللي
منه يقول لي ده عايز اتعلم تجويد يقول لي ده علمني فن الدعوة يقول لي ده. علمني طلب العلم يقول لي ده حفظ لي قرآن. ده الانسان فاهم مستقبله. بس برضه يا شيخنا الشاب اللي بيجي لك
بعد الدرس لان هو جاي لك لهفان وفي نفس الوقت انت اللي كنت سايب في في في ان هو يعني يكون قلبه متعلق بالله عز وجل فمحتاج ان حضرتك تواجهه
يعني اكيد مش هيبقى عارف منه لنفسه كده على طول روحوا للشباب في ورشة العمل بعد الصلاة. ما هو ده بقى اللي احنا بنحاول نزرعه. مرض التعلق بالشيخ. نعم. يعني ايه؟ يعني مسلا مدة الخمستاشر اللي بتقول عليه
عودة الخمستاشر خمستاشر واحد. كل الشباب عايزين يقعدوا معهم. وكل الجمعيات عايزينهم يدعموهم وكل مجالس ادارات المساجد عايزينهم ابو جمعة عندهم يا جماعة. الدين لا يقوم على هزا. النبي كان له مية وعشرين الف صحابي. يعني الدين ما بينتشرش بالمنزر ده. فاحنا عايزين نبني الزاتية جوة
الشباب والفتيات والاخوة والاخوات يعني مين بيروح جديدة؟ مين بيروح جديدة؟ والروح دي مش هتتبنى غير من خلال التربية. التربية كلمة التربية دي كلمة يعني لا يدرك احد ما فيها من تفريغ عمر. ان شاء الله. ومجهود. لان التربية ديت فيه تربية نفسية. ازاي انك
طلع انسان سليم نفسيا. عشان شباب يشتغلوا فريق عمل وده مش فارق عنده انه ده جندي وده قائد. ده عايزة مرض الانا هو اللي دمر الواقع الاسلامي. مرض الانا هو اللي
ينسب الفضل. فيه تربية عقلية. انك تطلع نمازج ملتزمين عاقلين. يعني عنده طريقة تفكير سليمة في الحياة. مش ملتزم تحس ان هو ضد الواقع اه طيب في تربية قلبية. ازاي تطلع انسان عنده مشاعر ايمانية عالية؟ فيه تربية فكرية. ازاي تطلع انسان نازل له ويندوزات عن كل حاجة في الحياة صح فاهم صح. ازاي
تطلع تربية اجتماعية لما الاخ والاخت لما بشوف ملتزم وملتزمة بيطلقوا بحيس ان ان احنا اللي اجرمنا في حقهم. لان احنا اللي لازم نعلمهم ازاي يعيشوا ازاي اسرة في تربية اسمها التربية الشخصية الحياتية. ازاي تطلع شخصية جميلة؟ يتحط في اي مكان يجزب الناس كلها. الشخصية الكاريزمك. الالتزام له كاريزما. كاريزما الالتزامية
يعني يعني احنا بدون قصد بنموتها عند الاخ وعند الاخت. ازاي ان احنا نعمل العمود الفقري بتاع التربية اللي هو الارتباط بالقرآن؟ ازاي ان انا لازم بفك شخصية الاخ من خلال النزول الميداني. يعني مسلا الاخوة اللي اتكلفت مسلا انها تدير المعسكر ده دول بيتربوا من خلال التكليف. آآ آآ رحلات المقابر رحلات
في خلق الله نزول الجولات. انشطة الاخوة الاعمال الاجتماعية. يعني عايز اقول لك يا آآ استاز عمر ان التربية دي كلمة عميقة جدا كلمة خطيرة جدا. التربية دي معناها ان في ناس فانية عمرها
عشان الناس تتبنى. بناء راجل اصعب من بناء عمارة. بناء العمارة فيه خمسين تخصص وسباك ونجار وبنا ان الدعاة ينزلوا للاخوة شوية. ازاي ان الدعاء يعيشوا الاخوة شوية؟ ازاي ان الدعاء يعني ما يزعلش يعني يعني يعني من غير زعل حد. احيانا بعض
يعني يعني بعض الاخوة مسلا بندعاء وكده يقول هو مسلا يعني معلش عذرا في الكلام. هو ليه الاخوة بتسمع كلامك مسلا انت لما بتيجي مسلا تعمل معسكر ييجوا معك لما تيجي مش عارف
بتعمل ايه جمعة؟ اقول له يا ابني عيش عمرك للاخوة وشف الاخوة هتعمل لك ايه. ولا شك يا شيخنا ان الموضوع محتاج بذل من الدعاء ان هم زي ما حضرتك بتقول انه لابد انه ينزل في وسط
الاخوة على اساس فعلا زي ما حضرتك بتتكلم ان هو لما يروح درس ويلاقي فيه مجموعات كبيرة قوي حاضرة له لان هم جايين على اسم الشيخ بعد كده لما يحب يستخدمهم في امور دعوية ويعمل لهم ورش عمل زي ما حضرتك
بتعمل ايه؟ يلاقي حد يمسك الناس دي. يلاقي فرق عمل معها. نعم. فرق العمل محتاجة تربية والتربية محتاجة حياة. ومحتاجة ان يعني عطاء محتاجه واما من جاءك يسعى وهو ايه؟ وهو يخشى واحد بس عايز يتربى ربنا نزل عتاب للنبي عليه الصلاة والسلام سورة كاملة. يعني فالاخوة دول في رقبتنا ما
اريد ان اقول لاخواني الدعاة الاخوة والاخوات مئات الالوف منهم اللي يعني بينتكسوا او تايهين او ما لهمش خط سير او طاقتهم غير موظفة في في صغور نصرة دين الله. دول في رقبتنا احنا. لازم احنا نبقى اباءهم. لازم نعيش عشانهم. لازم نعطيهم. لازم انا انا بقى لي عشرين سنة ملتزم. شفت يعني
اللي خلاني ادخل انام عناية القلب المركزة عشرين تلاتين مرة. ليه اخلي كل ملتزم ياخدها زي التجارب؟ طب ما افهمه بقى. طب ناخد بايده. ارحمه عشان ربنا الاستفادة من التجارب الدعوية. طب شيخنا الكريم انا لاحزت على صور كتير ممكن ننزلها على الشاشة دلوقتي. اه صور اقبال الشباب الكبير قوي في ندوة اكاديمية السلاب لو حضرتك اتكلمنا عنها. هو بفضله
الله سبحانه وتعالى يعني احنا طبعا واحنا يعني يعني دلوقتي الندوات الجامعية اه يعني ما حدش قادر يعني ايه يبقى معه ترمومتر يقيسها ليه؟ لان بعد خمسة وعشرين يناير فضل منة الله كانت الاعداد كبيرة جدا. فضل منة الله جدا. يعني بصورة يعني الواحد يبكي قلبه يبكي. الما
الما ان الفتح ده جه والاخوة مش متربية. يعني افتكرت صلح الحديبية لما النبي عليه الصلاة والسلام الجزيرة العربية اتفتحت قدامه. مش متربية دعويا تقصد يعني متربية آآ تربويا يعني مش متربية انها تبقى ناس تشيل دين. يعني ثم لم يحملوها. مش راضي يشيل دين. يعني كنت انزل مسلا الاقي مسلا كزا الف شاب وفتاة مسلا
الندوة. عايز معي خمسة جوة الجامعة ديت يشيلون بعد ما امشي. يعملوا لهم تحفيزات قرآن. يعملوا لهم حاجة تربوية. يمكن عشان كده يا شيخنا لعله يكون كده يعني. آآ ان اه جت فكرة معسكر شباب الجنة في راس البر. اكيد حضرتك هتعمل لهم ربط ما بعد المعسكر. من خلال حضور الدروس من خلال حضور اللقاءات الايمانية الى غير ذلك. احنا عاملين لهم ورشة اصلا قلت لهم
لما كنت في الندوة اما نزلنا نصلي العصر مع بعض بعدها ندوة قلت لهم انا هعمل لكم ورشة بعد الدرس اسمها ورشة السلام. ورشة اكاديمية السلام. يعني ما هو ده
الترتيب ان شاء الله بازن الله او التفكير ان كل كلية في جامعات المنصورة وكلياتها هيبقى لها ورشة في الدرس باسمها. ان شاء الله. يعني في ورشة طب في ورشة هندسة في ورشة عملنا
السنوي فضل منة الله. غير الورش اللي هي الورش العامة. اللي هي مش متصنفة. يعني بحيس ان احنا نبدأ يعني يبقى ايه؟ في نواة خير في كل مكان موجود. ربنا ييسر بازن الله سبحانه وتعالى بس والمسيرة تستمر كده بازن الله. اخبار درس الجمعية الشرعية؟ والله درس الجمعية الشرعية في خير كبير قوي وبفضل ومنة الله سبحانه وتعالى
يعني بقت الازمة الوقتي بتاعته ان بقى الدرس بيعد خروجة للاخ وزوجته وولادهم. فالاطفال في الدرس عادوا عاملين الجو صعب لدرجة ان احنا بدأنا نجيب لهم شاشة مخصوصة للاطفال اسناء الدرس. ونعمل لهم ورشة اطفال ورشة تلوين وقصص وحاجات كده اسناء الدرس. والشباب العاقدين اخبارهم ايه
العاقدين يعني ايه كاتبين كتاب؟ اه يا الاخ بقى عاقد على الاخت ورايح جاي بها على الدرس يعني. ما هم دول مش عاملين لها مشكلة لا ما هو بعد الدخلة ما بنشوفهمش تاني يا شيخ حازم
المشايخ كتير بيشتكوا في الدروس ان الشاب هو عاقد رايح جايب الاخت على الدرس. بعد ما يتجوز ما عدناش لا بنشوف لا الاخ ولا الاخت. دي ازمة التربية بقى عشان كده احنا في المنصورة بنركز على الخطاب ده
لمازا تختفي الاخت فور زواجها وفور انجابها؟ ليه ما تستمريش في السفينة معنا؟ يجب ان نرفع كفاءة الكفاءة التربوية والاخوات النبي عليه الصلاة والسلام كان مخصص يوم للنساء في المدينة المنورة. لان المرأة دي دورها خطير جدا في في المسيرة. فلازم يبقى في جهد تربوي على النساء. يعني للاسف الشديد نحن نفقد
كل النساء تقريبا فور الزواج وفور الانجاب. ده الكلام ده مش زاهرة صعبة ولا حاجة. الكلام ده حله بسيط جدا. ان يبقى فيه خطاب نفهمها يعني ايه؟ يعني ايه دين
ازاي تجمع ما بين الاتنين؟ نفهمها ازاي تختار زوجها من اللي بيتقدموا لها. يعني يعني قدامنا طريق طويل بس ان شاء الله بازن الله يعني ايه مكملين جزاكم الله خيرا شيخنا الكريم لقاء ماتع ورائع ومعسكر ما شاء الله. آآ نتمنى ان شاء الله انه يكون عجب الشباب زي ما هم قالوا لنا في الفاصل. ونتمنى ان شاء الله ان احنا في المرات القادمة نيجي لمعسكرات
احسن واكتر ونشوف ورئيس العمل بشكل افضل باذن الله عز وجل. نختم يا شيخنا الكريم الحلقة بدعاء آآ لشبابنا وشباب المسلمين بشكل عام ولمصرنا الحبيبة. يا رب. اللهم اللهم يا ارحم الراحمين يا رب العالمين يا رب العرش العظيم. اللهم صل على الحبيب محمد. اللهم اهد شباب الامة يا رب. اللهم انزل
هدايتك على اهل مصر على قلوب شبابها وفتياتها ورجالها ونسائها. اللهم الف بين قلوب المصريين على طاعتك وابتغاء مرضاتك اللهم رد شباب الامة الى دينك ردا جميلا. اللهم انا نستغفرك من كل ذنب عصيناك به. ونستغفرك من كل معصية سر جعلناك فيها اهون الناظرين
الينا. اللهم طهر مصر من المواقع الفاسدة. اللهم طهر مصر من الزنا والخنا. اللهم طهر مصر من التبرج والسفور. اللهم طهر مصر من الخمور والمخدرات. اللهم طهر مصر من الرشوة والربا. اللهم طهر مصر من كل شرع يخالف شرعك. اللهم ردنا الى دينك
ردا جميلا. اللهم اجعل رمضان القادم فتحا على الامة. اللهم اجعل رمضان القادم فتحا على الامة في ردها الى دينها يا رب العالمين برحمتك يا ارحم الراحمين. مشاهدينا في نهاية هذا اللقاء لا يسعني الا ان اتوجه بخالص الشكر والتقدير لاخي الحبيب الداعية الميداني فضيلة الشيخ الدكتور حازم شومان على هذه الرحلة
طيبة خير الجزاء سائلا المولى عز وجل ان يجعل كل هذه الجهود في ميزان حسناته. انه ولي ذلك والقادر عليه. ومن هنا الى القاكم باذن الله عز وجل يوم الخميس القادم قبل هذا التوقيت
في ساعة لكم تحياتي عمر الحنبلي وسلام الله عليكم ورحمته وبركاته